Diari Oficial de la Generalitat Valenciana


Sumari del DOGV 1371, del 31-08-1990 (1990/818636)

RESOLUCIÓ de 18 de juliol de 1990, del President de l'Institut de la Mitjana i Petita Indústria de la Generalitat Valenciana (IMPIVA), per la qual s'estableixen els programes de l'Institut per a 1990.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1371

Data del DOGV
:   31-08-1990

Secció del DOGV
:   ALTRES DISPOSICIONS

Número del document
:   1990/818636


Data del document
:   18-07-1990

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 18 de juliol de 1990, del President de l'Institut de la Petita i Mitjana Indústria de la Generalitat Valenciana (IMPIVA), per la qual s'estableixen els programes de l'Institut per a 1990.  
Atés que el Comitè de Direcció de l?IMPIVA, en les sessions de 20 de febrer, 19 d'abril i 17 de juliol de 1990, acordà aprovar els programes per a l?exercici 1990, d'acord amb les propostes formulades per la Secretaria General.  
Vist el que disposa l'article 2 del Reglament de l?IMPIVA, aprovat per Decret 72/89, de 15 de maig; en el Decret 197/85, de 23 de desembre, pel qual s?aprova l'adopció de mesures destinades a procurar l?expansió, la modernització i la racionalització de la indústria, comerç i turisme a la Comunitat Valenciana; en el Decret 192/89, de 22 de desembre, sobre transferències corrents, i en el Decret 91/90, d'11 de juny, pel qual es regula la concessió d'incentius a determinades activitats de la indústria, artesania, serveis avançats a les empreses i sector turisme, he resolt:  
1. Aprovar els programes de l?IMPIVA corresponents a l?exercici 1990, d'acord amb els acords del Comitè de Direcció de l?IMPIVA de 20 de febrer, 19 d'abril i 17 de juliol de 1990, que són els següents:  
- Programa de suport a projectes de noves empreses innovadores.  
- Programa d?estratègies de marketing.  
- Programa d'informació industrial.  
- Programa de promoció del disseny.  
- Programa de promoció de la moda.  
- Programa d'instituts tecnològics i altres entitats de suport a la innovació.  
- Programa de cooperació transnacional.  
- Programa de promoció d'inversions exteriors a la Comunitat Valenciana.  
- Programa de centres d'empreses i innovació (CEI).  
- Programa de suport a l?assistència a fires tecnològiques a l?estranger.  
- Programa de suport al sector terciari avançat.  
- Programa de plans de viabilitat i estudis de mercat.  
- Programa de beques d'especialització, iniciació i desenvolupament professional en àrees d'interès prioritari per a la indústria valenciana.  
- Programa de promoció dels recursos de la formació industrial.  
- Programa de promoció de la formació industrial.   
- Programa de desenvolupament tecnològic.   
- Programa de promoció de la qualitat.   
- Programa de creació de xarxes de cooperació.  
2. Per al gaudi efectiu del règim previst en els programes enunciats, el sol·licitant, en el termini d'un mes comptador des de l'acabament de l'activitat, haurà de justificar prèviament la realització d'aquesta, d'acord amb el pressupost presentat i en la forma detallada en el programa o resolució corresponent.  
3. No es podrà accedir al règim de programes previstos en aquesta resolució sense estar al corrent de les obligacions fiscals i enfront de la Seguretat Social.  
4. Els programes que incloguen incentius amb càrrec als Fons Estructurals de la Comunitat Econòmica Europea es regularan pel que disposa el Decret 91/90, d?11 de juny (DOGV núm. 1332, de 25 de juny de 1990).  
5. Els expedients que contenen la descripció detallada dels programes, l?especificació de les condicions d'accés, el termini, el lloc de presentació d'instàncies, etc., i també l?import pressupostàriament establert en cada cas, estaran a disposició dels interessats en la Secretaria General de l?IMPIVA, plaça de l'ajuntament, número 6, de València, i en els Serveis Territorials d?Indústria i Energia d'Alacant (c/ Xurruca, núm. 4) i de Castelló de la Plana (c/ Manuel Segarra Ribes, núm. 7) de la Conselleria d?Indústria, Comerç i Turisme.  
València, 18 de juliol de 1990. - El Conseller d'Indústria, Comerç i Turisme: Andrés Garcia Reche.  
Bases dels Premis València Innovació 1990  
Finalitat dels premis:  
Es fonamental que la idea de la innovació com a element determinant de la competitivitat industrial siga assumida pel major nombre d?empreses professionals de la Comunitat Valenciana, i també per la societat en general.  
Un dels principals mitjans de transmissió d'aquesta idea és la promoció de les empreses que han sabut incorporar la innovació en algun dels àmbits de la seua activitat. Aquesta és la finalitat dels Premis València Innovació: atorgar prestigi i difondre el treball innovador de les empreses, concretament en els camps de:  
- Disseny industrial.  
- Disseny moda.  
- Qualitat.  
- Investigació i desenvolupament i diversificació industrial.  
Modalitats  
D'acord amb la seua finalitat, l'edició de 1990 dels premis consta de les modalitats següents:  
Disseny industrial  
Innovació considerada: incorporació dels coneixements del disseny industrial al desenvolupament de nous productes.  
Aspectes valorats: aportacions innovadores, econòmiques, estètiques i de funcionalitat que contribuesquen a elevar el nivell de qualitat, la imatge i les prestacions dels productes.  
Disseny moda  
Innovació considerada: incorporació creativa dels coneixements de les tendències de moda en el desenvolupament de nous productes o col·leccions.  
Aspectes valorats: estètica, característiques innovadores, adequació als plantejaments de les avantguardes culturals i socials, utilització de suports materials i elements adequats a les tendències de la moda i qualitat del producte en el seu desenvolupament.  
Qualitat  
Innovació considerada: implantació de programes de millora de qualitat en fabricació, desenvolupament de productes, comercialització i, en general, en els diferents apartats que componen la gestió.  
Aspectes valorats: especialment, l'assimilació i la posada en pràctica per tots els components de l?empresa dels conceptes de la qualitat total.  
Investigació i desenvolupament i diversificació industrial  
Innovació considerada: resultats obtinguts per les empreses en el desenvolupament i la investigació de nous productes o sistemes de fabricació que signifiquen un avanç tecnològic notable.  
Aspectes valorats: materials d'altes especificacions, maquinària amb noves funcions, nous sistemes de fabricació i, en general, tota generació de coneixements que permeta la fabricació de productes no existents o la millora dels sistemes de fabricació. Així mateix, es valoren les expectatives d'expansió cap a nous sectors amb un alt potencial de creixement que produeix la innovació realitzada.  
Condicions de participació  
Requisits de l'empresa  
- Pertànyer a alguna de les activitats industrials que s'indiquen en l'annex final d'aquestes bases, segons la CNAE.  
- Tenir la seu o almenys, una instal·lació a la Comunitat Valenciana.  
- No haver obtingut cap Premi València Innovació en qualsevol de les edicions anteriors per a la mateixa modalitat de premis.  
- Les empreses participants sols podran presentar-se a una modalitat de premis.  
Requisits del projecte presentat:  
- Ajustar-se a alguna de les modalitats convocades.  
- Estar desenvolupat en una instal·lació ubicada a la Comunitat Valenciana.  
- Haver-se conclòs entre el 17 d'octubre de 1989 i el 16 d'octubre de 1990 o que puga aportar-se resultats concrets i tangibles del seu desenvolupament en aquest període.  
Tramitació:  
Presentar a l?IMPIVA un dossier sobre el projecte (d'acord amb un model de document proporcionat pel propi IMPIVA) abans del 17 d?octubre de 1990.  
Fases dels premis  
Nomenament  
D'entre les empreses presentades, quatre comissions de qualificació designades pel President de l?IMPIVA proposaran una selecció d?aquelles que han d?optar finalment als premis. La llista d?aquestes empreses nomenades s'establirà el 25 d'octubre.  
Les empreses nomenades podran presentar fins el 29 de novembre aquella informació addicional sobre el projecte que es considere oportuna, i també d'estar al corrent de les obligacions fiscals i enfront de la Seguretat Social. A més, l?IMPIVA podrà sol·licitar també informació complementària sobre l'activitat general de l?empresa, la seua capacitat i els seus recursos.  
En el cas de les modalitats de disseny industrial i moda, les empreses nomenades hauran de presentar el producte amb el qual concursen per a la seua valoració pel jurat corresponent, en un lloc que es comunicarà en el seu moment. Si per les seues dimensions, valor o altres motius no es pot traslladar el producte, haurà de presentar al jurat un dossier que en permeta la valoració. (Els productes presentats quedaran en qualitat de dipòsit per un període que no excedirà els 30 dies, i les despeses de trasllat correran a càrrec de l?empresa).  
Elecció de les empreses premiades  
Dins de cada modalitat, un jurat designat pel President de l?IMPIVA emetrà una acta amb tres empreses premiades. Els premis no podran ser declarats deserts.  
El president de cada jurat tindrà el vot de qualitat en cas d?empat.  
Proclamació dels premis  
D'acord amb les actes, l'IMPIVA farà públics els Premis durant un acte a celebrar amb tal motiu.  
Dotació  
En cada modalitat es lliuraran tres premis dotats cada un amb tres milions (3.000.000 PTA) de pessetes i trofeu.  
L?IMPIVA farà efectiva la quantitat corresponent a cada premi totalment o parcial, després de la justificació per part de l?empresa guardonada de les despeses efectuades en una quantia equivalent, en concepte de qualsevol tipus de comunicació (publicitat, fullets, catàlegs ... ) duta a terme per a donar a conéixer el projecte presentat al concurs, promoure la marca comercial què el suporta, exposar les qualitats de l'empresa o difondre les conseqüències del projecte; haurà d'utilitzar en aquestes accions el logotip de València Innovació '90.  
L?empresa premiada disposarà fins l'1 de desembre de 1991 per a justificar aquestes despeses de la manera següent:  
- Escrit i/o material gràfic que il·lustre les accions executades i els objectius obtinguts.  
- Justificants de pagament a través de les factures. En cas de pagaments en moneda estrangera s'inclourà el document bancari de contravalor.  
DISPOSICIO FINAL  
Les empreses participants en els Premis València Innovació renuncien a tota classe d'acció judicial o extrajudicial contra la decisió dels jurats o comissions, pel sol fet de participar.  
València, 31 de juliol de 1990. - El Director de l?IMPIVA: Antonio Rico Gil.  
ANNEX  
Tipus d'empreses que poden optar als premis:  
Divisió Agrupació Grup Text Comentaris  
   
 0 06 Pesca i piscicultura Exclusivament en el que  
 es refereix a instal·lacions  
 industrials.  
 0 01 0190.3 Llavors i plantes de viver  
 1 Energia i aigua Completa  
 Extracció i transformació  
 de minerals no energètics  
 i productes derivats.  
 Indústria química Completa  
 3 Indústries transformadores  
 de metalls.  
 Mecànica precissió Completa  
 4 Altres indústries  
 manufactureres Completa  
 5 Construcció Completa  
 6 67 Reparacions  
 8 84 845 Explotació electrònica per En el que es refereix  
 compte de tercers al desenvolupament  
 de producte de software.  
Les empreses incloses en els epígrafs anteriors són la pràctica totalitat d'aquelles que tenen taller de fabricació propi.  
Els «editors de producte» també podran accedir al concurs, sempre i quan justifiquen específicament que han realitzat aquest tipus d'activitat en el projecte presentat.  
A efecte d'aquesta convocatòria, s?entén per «editors de producte», les empreses de serveis que contracten el projecte o el disseny d'un producte o en subcontracten la fabricació, per a posteriorment comercialitzar el producte elles mateixa.